b'\n_START_ARTICLE_\nChris Chelios\n_START_SECTION_\nUra\n_START_PARAGRAPH_\nChelios varttui Etel\xc3\xa4-Kaliforniassa, jossa j\xc3\xa4\xc3\xa4kiekko ei ollut kovin suosittu laji. Montreal Canadiens varasi Chelioksen NHL:\xc3\xa4\xc3\xa4n vuoden 1981 varaustilaisuudessa. Ennen varatuksi tulemista, h\xc3\xa4n pelasi Moose Jaw Canucksissa, Saskatchewanin juniorisarjassa. T\xc3\xa4m\xc3\xa4n j\xc3\xa4lkeen h\xc3\xa4n pelasi kaksi vuotta Wisconsin yliopistojoukkueessa, jonka j\xc3\xa4lkeen h\xc3\xa4net varattiin. H\xc3\xa4n pelasi ensimm\xc3\xa4isen pelins\xc3\xa4 Montrealissa heti ensimm\xc3\xa4isen\xc3\xa4 kautena, h\xc3\xa4n pelasi 12 ottelua runkosarjassa ja 15 ottelua pudotuspeleiss\xc3\xa4._NEWLINE_Vuonna 1984 Chelios oli jo yksi joukkueen t\xc3\xa4rkeimmist\xc3\xa4 pelaajista ja h\xc3\xa4n pelasi NHL:n All-Stars ottelussa. H\xc3\xa4net valittiin my\xc3\xb6s NHL:n tulokkaiden t\xc3\xa4hdist\xc3\xb6joukkueeseen. H\xc3\xa4n teki 64 pistett\xc3\xa4 74 ottelussa, saman vuoden pudotuspeleiss\xc3\xa4 h\xc3\xa4n teki 10 pistett\xc3\xa4 ja h\xc3\xa4nen +/- tilastonsa oli +17. Kaudella 1985\xe2\x80\x9386 h\xc3\xa4n pelasi vain 41 peli\xc3\xa4, mutta h\xc3\xa4n voitti Stanley Cupin, NHL:n mestaruuspalkinnon Montrealin kanssa._NEWLINE_Kaudella 1988-1989 Chelios pelasi ehk\xc3\xa4p\xc3\xa4 uransa parhaan kauden. H\xc3\xa4n teki 73 pistett\xc3\xa4 80 ottelussa ja h\xc3\xa4net valittiin NHL:n t\xc3\xa4hdist\xc3\xb6kent\xc3\xa4lliseen. Ja h\xc3\xa4n voitti parhaalle puolustajalle annettavan James Norris Memorial Trophyn.  Seuraavalla kaudella h\xc3\xa4net kaupattiin Chicago Blackhawksiin. Montreal sai vaihtokaupassa toisen kierroksen varausoikeuden ja legendaarisen Denis Savardin._NEWLINE_Ensimm\xc3\xa4isell\xc3\xa4 kaudellaan Chicagossa Chelios pelasi normaalilla tasollaan tehden 64 pistett\xc3\xa4 ja h\xc3\xa4net valittiin NHL:n kakkost\xc3\xa4hdist\xc3\xb6\xc3\xb6n. Vaisumman kauden j\xc3\xa4lkeen h\xc3\xa4n teki 73 pistett\xc3\xa4 kaudella 1992\xe2\x80\x9393 ja h\xc3\xa4n voitti taas parhaan puolustajan palkinnon. Vuonna 1996 h\xc3\xa4n voitti sen kolmannen kerran. H\xc3\xa4n oli Chicagon kapteeni vuosina 1995\xe2\x80\x931999._NEWLINE_Vuonna 1999 37-vuotias Chelios kaupattiin Detroit Red Wingsin joukkueeseen. Chicagoon tuli puolestaan ruotsalainen Anders Eriksson sek\xc3\xa4 kaksi ensimm\xc3\xa4isen kierroksen varausoikeutta._NEWLINE_Detroitissa kaudella 2002 Chelios teki huikeat +/- lukemat, +40 ja h\xc3\xa4net valittiin NHL:n t\xc3\xa4hdist\xc3\xb6-otteluun. H\xc3\xa4n saavutti my\xc3\xb6s olympiahopeaa Yhdysvaltain joukkueessa Salt Lake Cityn olympialaisissa ja h\xc3\xa4net valittiin turnauksen t\xc3\xa4hdit\xc3\xb6kent\xc3\xa4lliseen. H\xc3\xa4nen kautensa kruunasi Stanley Cup voitto._NEWLINE_Chelios toimi Yhdysvaltain kapteenina vuosien 1998, 2002 ja 2006 olympialaisissa._NEWLINE_Elokuussa 2005 43-vuotias Chelios teki jatkosopimuksen Detroitin kanssa. Toukokuussa 2006 h\xc3\xa4n jatkoi tuota sopimusta viel\xc3\xa4 vuodella. Chelioksesta tuli NHL:n historian toiseksi vanhin pelaaja 8. tammikuuta 2008. H\xc3\xa4nt\xc3\xa4 vanhempi on vain Gordie Howe, joka lopetti uransa 52-vuotiaana. Chelios olisi ohittanut Howen 1. helmikuuta 2014. _NEWLINE_Kaudella 2009\xe2\x80\x932010 Chelios pelasi AHL-seura Chicago Wolvesissa. H\xc3\xa4n solmi maaliskuussa 2010 Atlanta Thrashersin kanssa sopimuksen, ja pelasi ensimm\xc3\xa4isen pelins\xc3\xa4 Atlantassa 11. maaliskuuta._NEWLINE_Elokuussa 2010 Chelios ilmoitti lopettavansa uransa ja siirtyv\xc3\xa4ns\xc3\xa4 Detroit Red Wingsin organisaatioon neuvonantajaksi. Hein\xc3\xa4kuussa 2013 Chelios nimettiin Hockey Hall of Fame:n j\xc3\xa4seneksi.'